CELEX: 32007R0880
Language: sk
Date: 2007-07-25 00:00:00
Title: Nariadenie Komisie (ES) č. 880/2007 z  25. júla 2007 , ktorým sa mení a dopĺňa nariadenie (ES) č. 2133/2001 o úprave a zaistení položiek pre potreby správy určitých tarifných kvót a tarifných stropov Spoločenstva v sektore obilnín, pokiaľ ide o colnú kvótu Spoločenstva pre niektoré prípravky používané ako krmivá pre zvieratá patriace pod číselný znak KN 230990

26.7.2007   
            
            
               SK
            
            
               Úradný vestník Európskej únie
            
            
               L 194/3
            
         
      NARIADENIE KOMISIE (ES) č. 880/2007
   z 25. júla 2007,
   ktorým sa mení a dopĺňa nariadenie (ES) č. 2133/2001 o úprave a zaistení položiek pre potreby správy určitých tarifných kvót a tarifných stropov Spoločenstva v sektore obilnín, pokiaľ ide o colnú kvótu Spoločenstva pre niektoré prípravky používané ako krmivá pre zvieratá patriace pod číselný znak KN 2309 90
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2007/444/ES z 22. februára 2007 o uzavretí Dohody medzi Európskym spoločenstvom a vládou Kanady o uzavretí rokovaní podľa článku XXIV:6 GATT (1), a najmä na jeho článok 2,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (2), a najmä na jeho článok 12 ods. 1,
   keďže:
   
               (1)
            
            
               Nariadenie Rady (ES) č. 733/2007 z 22. februára 2007 o vykonávaní Dohody medzi Európskym spoločenstvom a vládou Kanady o uzavretí rokovaní podľa článku XXIV ods. 6 GATT, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (3), ustanovuje na kalendárny rok dovoznú colnú kvótu s colnou sadzbou 7 % ad valorem pre niektoré druhy prípravkov používaných ako krmivá pre zvieratá patriace pod číselný znak KN 2309 90.
            
         
               (2)
            
            
               Nariadením Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (4), sa ustanovili pravidlá správy colných kvót, ktoré sú určené na použitie podľa chronologického poradia dátumov prijatia colných vyhlásení a na kontrolu dovozov, na ktoré sa vzťahuje preferenčný režim. S cieľom zabezpečiť harmonizovanú správu tejto novej colnej kvóty s podobnými kvótami je potrebné zaradiť jej správu do príslušného ustanovenia.
            
         
               (3)
            
            
               Nariadenie Komisie (ES) č. 2133/2001 (5) by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   V prílohe II k nariadeniu (ES) č. 2133/2001 sa pridáva tento riadok:
   
      
                  „09.0070
               
               
                  2309 90 31
                  2309 90 41
                  2309 90 51
                  2309 90 95
                  2309 90 99
               
               
                  Prípravky používané ako krmivo pre zvieratá
               
               
                  2 700
               
               
                  7 % ad valorem
                  
               
               
                  Všetky tretie krajiny (erga omnes)“
               
            
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 169, 29.6.2007, s. 53.
   
      (2)  Ú. v. EÚ L 270, 21.10.2003, s. 78. Nariadenie naposledy zmenené a doplnené nariadením Rady (ES) č. 735/2007 (Ú. v. EÚ L 169, 29.6.2007, s. 6).
   
      (3)  Ú. v. EÚ L 169, 29.6.2007, s. 1.
   
      (4)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 214/2007 (Ú. v. EÚ L 62, 1.3.2007, s. 6).
   
      (5)  Ú. v. ES L 287, 31.10.2001, s. 12. Nariadenie naposledy zmenené a doplnené nariadením (ES) č. 1996/2006 (Ú. v. EÚ L 398, 30.12.2006, s. 1).